Olen igasuguseid sahtleid ja kappe koristanud, vana kola minema pildunud, mida siiani mingi kokkuhoiumaania sunnil ikka ja jälle tallele on  kiputud panema, et "äkki läheb veel vaja". Pesu pesnud. Küürinud ja kraaminud. Tahaks, et suve lõpuks oleks korter sellises korras nagu mulle meeldiks. Siiani töö kõrvalt ei ole kohe kuidagi seda saavutada õnnestunud. Laps on õnneks rahulik, kodus olles (ilmselt on siin vaikne ja rahulik) magab enamuse aja päevast, ärkab söögiaegadel, ringutab, kuriseb, pistab oma piima pintslisse ja varsti vajuvad silmad jälle kinni. Siis vaatab oma beebiunenägusid ja naerab omaette selle maailma üle :). Suurem laps loeb  raamatuid või rulatab või sõidab rattaga väljas.